open-index/open-wikipedia-markdown huggingface dataset:
Adat berserumah tangga Melayu

Menurut adat resam Melayu, semua ahli keluarga, khususnya anak-anak, terikat secara ketat supaya menghormati ibu bapa mereka sebagai ketua keluarga serta juga orang yang menyara dan membesarkan mereka. Oleh itu, kesetiaan dan kepatuhan yang tidak dapat dipersoalkan harus diberikan kepada mereka, dengan semua rasa hormat yang patut diberikan ditunjukkan dalam segala perbuatan dan tingkah laku sehari-hari. Umpamanya, apabila seorang anak disuruh oleh ibu atau bapanya, dia harus menghadirkan diri dengan secepat mungkin dalam pakaian yang wajar, termasuk pemakaian songkoknya (kecuali jika anak itu terlalu kecil untuk mematuhi adat ini). 

Pada zaman silam, seorang anak yang bersemuka dengan ibu bapanya dengan rokok pada mulutnya dianggap terlalu menghina, walaupun anak itu sudahpun menjadi bapa pada dirinya. Ketika seseorang anak berhadapan dengan ibu bapanya, dia harus berkelakuan baik dan menghormati ibu bapanya. Umpamanya, dia tidak boleh menyilangkan kakinya ketika berdudukan di atas kerusi, atau duduk dengan satu kaki tegak di atas lantai. Anak perempuan diwajibkan berkelakuan lebih lembut dan lebih menghormati ibu bapanya. Serupa juga, seseorang yang lebih muda harus menghormati orang-orang yang lebih tua.

Malangnya, adat ini hampir pupus, khususnya di kalangan orang Melayu bandar dan moden yang terlalu dipengaruhi oleh adat Barat. 

## Rujukan
* Alwi bin Sheikh Alhadi. *Malay Customs and Traditions* (1962). Percetakan Universiti-universiti Timur Ltd. (pra-ISBN)
Patung

Patung ialah sesuatu yang menggambarkan sesuatu entiti yang khusus, biasanya manusia, peristiwa, haiwan atau objek. Tumpuannya ialah perlambangan.

Banyak patung dicipta melalui tempahan untuk memperingati sesuatu peristiwa bersejarah, atau kehidupan seorang tokoh. Ia bertujuan sebagai seni awam yang dipamerkan di luar, tetapi kekadangnya juga dipamerkan di dalam bangunan awam untuk menegaskan sesuatu kepada para orang lalu dengan cara yang lebih ketara daripada apa yang boleh ditekankan melalui penggunaan perkataan.

Kekadangnya, patung-patung pada dirinya mengilhami peristiwa bersejarah sendiri. Umpamanya pada tahun 1986, apabila Patung  Liberty meraikan hari ulang tahunnya yang ke-100, suatu perayaan tiga hari diadakan yang menarik 12 juta orang. Perayaan ini dikatakan merupakan peristiwa awam yang terbesar di dunia sehingga hari ini. Senarai tetamunya amat unik. *"Kami menjemput semua patung agung di dunia ke majlis hari jadinya dan mencipta boneka-[[boneka]] raksasa untuk mewakili patung-patung tersebut",* kata Jeanne Fleming, pengarah acara itu. ''Setiap patung tiba dengan diiringi oleh muzik asli."

Terdapat sebuah legenda bandar tentang kod untuk mencipta patung penunggang kuda. Kuku kuda dikatakan menunjukkan bagaimana penunggangnya menemui ajalnya. Satu kuku kuda diangkat naik menunjukkan bahawa penunggangnya maut kerana cedera parah atau juga hanya dilukai dalam pertempuran. Sebaliknya, dua kuku kuda diangkat naik menunjukkan bahawa penunggangnya dibunuh dalam pertempuran. Walaupun demikian, sebuah tinjauan tentang patung-patung penunggang kuda di kebanyakan bandar raya Eropah yang utama menunjukkan bahawa legenda bandar ini tidak berasas. Walau jika legenda tersebut adalah benar, amalannya kelihatan pupus pada abad ke-19.  

## Lihat juga
* Arca
* Patung hidup
* Patung penunggang kuda
* Patung raksasa
* Senarai patung
* Senarai patung mengikut tingginya
* Seni pahat (atau seni arca)
* Tugu Peringatan 
* Ukiran batu

## Rujukan


## Pautan luar

* Laman web PMSA: Tugu Peringatan dan Patung di United Kingdom
* Patung-patung Keluaran MARBLECast
* Forum Perbincangan tentang Patung
* Lubbock, lorong Texas dari Patung Buddy Holly ke Pusat Buddy Holly 
* Patung Dawai Hasil Kerja Ivan Lovatt 
* Patung Mini Karya Adam Beane 
* Patung Pensel Berwarna
Giovanni Battista Caracciolo

**Giovanni Battista Caracciolo** (juga dikenali sebagai **Battistello**; c. 1570 - 1637), yang merupakan  pelukis Itali dan dianggap salah seorang Pelukis Agung, berasal dari Napoli. Dia dikatakan pengikut gaya Caravaggio.

Caracciolo lahir di Napoli dan lari pulang pada 1606 selepas membunuh seorang lelaki dalam pergaduhan di Rome. Dia menetap hanya lebih kurang lapan bulan dan kembali dalam lawatan ringkas pada tahun 1609/1610. Namun begitu beliau meninggalkan kesan besar keatas kehidupan pelukis-pelukis Napoli. Battistello sekadar beberapa tahun lebih muda dari Caravaggio dan merupakan salah seorang terawal mengikut stail baru menggunakan palet muram, tenebrisme dramatik dan susuk-susuk tubuh terukir (sculptured figures) dalam satah lukisan cetek (shallow picture plane) yang didefinasikan cahaya dan bukan perspektif. Pelukis-pelukis Napoli lain yang dikatakan Caravaggisti termasuk Giuseppe Ribera, Carlo Sellitto, Artemisia Gentileschi, dan murid Caracciolo, Mattia Preti, yang ketika itu masih diperingkat awal kerjayanya.

Banyak karya Caracciolo berada dalam koleksi museum-museum antarabangsa dan juga dalam koleksi Ratu England.
Pelukis Agung Eropah

**Pelukis Agung Eropah** (bahasa Inggeris: *Old Master*) adalah istilah bagi pelukis Eropah berkaliber yang membuahkan hasil sebelum lingkungan tahun 1800. Lukisan mereka digelar karya Pelukis Agung, manakala teraan pelukis agung (*old master print*) ialah gambar teraan atau cetakan (seperti ukiran (*engraving*) atau goresan (*etching*) pelukis zaman itu. Begitu juga dengan lakaran Pelukis Agung (*Old Master drawing*). 

Secara teori, Pelukis Agung sepatutnya pelukis yang mendapat latihan penuh dan bekerja sendiri tapi hakikatnya, lukisan-lukisan yang merupakan hasil pelajar-pelajar atau bengkel-bengkel beliau, turut dirangkum istilah ini. Lantas, kriteria penggunaan istilah lebih mementingkan tarikh karya dan bukan kualitinya (tetapi di atas tahap kualiti minimum). 

Pada abad ke-18 dan ke-19, istilah ini biasanya merujuk kepada tarikh awal penghasilan karya pada lingkungan 1450 atau 1470; lukisan-lukisan sebelumnya dianggap "primitif", namun pengelasan begini tidak lagi dibuat. 
 
Tarikh penamat penghasilan, semestinya agak samar - Goya (1746–1828) pastinya seorang Pelukis Agung dan beliau terus melukis dan menghasilkan teraan sehingga beliau meninggal dunia pada tahun 1828. Sebagai perbandingan, istilah ini boleh digunakan tetapi biasanya tidak untuk John Constable (1776–1837) mahupun Eugène Delacroix (1798–1868). 

Istilah ini biasanya dielakkan oleh ahli sejarah seni kerana terlalu samar, terutamanya apabila membincangkan lukisan-lukisan tetapi tidak pula apabila membincangkan teraan-teraan dan lakaran-lakaran Pelukis Agung. Penggunaanya lebih dalam jual beli karya seni. Syarikat-syarikat lelong biasanya masih lagi mengelaskan jualan, contohnya: "Lukisan Pelukis Agung", "Lukisan abad ke-19" dan "Lukisan moden". Syarikat Christie's mentakrifkannya sebagai karya dari lingkungan "abad ke-14 hingga ke-19". 

## Senarai Pelukis Agung
*Giotto di Bondone (Itali, 1267-1337)
*Leonardo da Vinci (Itali, 1452-1519)
*Albrecht Dürer (Jerman, 1471-1528)
*Michelangelo (Itali, 1475-1564)
*Titian (Itali, k.k. 1477-1576)
*Raphael (Itali, 1480-1520)
*Jacopo Tintoretto (Itali, 1518-1594)
*Pieter Bruegel sil lebih Tua (Belanda-Belgium, k.k. 1525-1569)
*Paolo Veronese (Itali, k.k. 1528-1588)
*El Greco (Greece, 1541-1614)
*Frans Hals (Belanda, 1580-1666)
*Caravaggio (Itali, 1573-1610)
*Peter Paul Rubens (Belanda-Belgium, 1577-1640)
*Nicolas Poussin (Perancis, 1594-1665)
*Diego Velázquez (Sepanyol, 1599-1660)
*Rembrandt van Rijn (Belanda, 1606-1669)
*Johannes Vermeer (Belanda, 1632-1675)
*Giovanni Battista Tiepolo (Itali, 1691-1770)
*Joshua Reynolds (England, 1723-1792)
*Francisco Goya (Sepanyol, 1746-1828)
*Giovanni Battista Caracciolo (Itali, 1578-1637)

## Lihat juga
* Maestro, pakar muzik

## Rujukan
*Laman web rasmi ''Christie's''
Protozoa

**Protozoa** ialah organisma unisel yang paling ringkas di alam haiwan dan mempunyai satu atau lebih nukleus. Contohnya ameba, paramesium, plasmodium dan lain-lain. 

Struktur respirasi organisma **Protozoa** ialah Membran Plasma .

Dalam beberapa sistem pengelasan biologi, Protozoa ditakrifkan sebagai kumpulan pelbagai organisma eukariotik uniselular. Dalam sejarah, protozoa ditakrifkan sebagai haiwan bersel tunggal atau organisma dengan tingkah laku seperti haiwan , seperti motilitas dan predasi. Kumpulan itu dianggap sebagai zoologi setaraf kepada " protophyta", yang dianggap sebagai tumbuhan, kerana ia mampu memproses fotosintesis.

Istilah *protozoa* dan *protozoan* kini kebanyakannya digunakan secara tidak rasmi untuk mentakrifkan protis bukan-fotosintesis, sel tunggal seperti siliat, ameba dan flagelat.

Istilah Protozoa diperkenalkan pada tahun 1818 oleh ahli paleontologi dan ahli zoologi Jerman Georg August Goldfuss untuk kelas taksonomi, tetapi dalam skim klasifikasi berikutnya kumpulan itu dinaikkan ke pangkat yang lebih tinggi, termasuk philum, subalam dan alam. Dalam beberapa sistem klasifikasi yang dicadangkan oleh Thomas Cavalier-Smith dan rakan-rakannya sejak tahun 1981, Protozoa disenaraikan sebagai Alam. Skim tujuh Alam yang dicadangkan oleh Ruggiero et al. pada 2015, meletakkan lapan filum di bawah Protozoa: Euglenozoa, Amoebozoa, Metamonada, Choanozoa, Loukozoa, Percolozoa, Microsporidia dan Sulcozoa. Kerajaan ini tidak membentuk klad, tetapi kumpulan evolusi atau kumpulan Paraphyly, dari mana kulat dan haiwan secara khusus dikecualikan.
Suor Angelica

***Suor Angelica*** (bahasa Melayu bermaksud, *rahib wanita Angelica*) ialah opera satu babak penggubah Giacomo Puccini ditulis untuk libreto Itali oleh Giovacchino Forzano. Opera ini merupakan yang ke-2 di dalam opera 3 bahagian *[[Il trittico]]*. Persembahan pertama opera ini dibuat di Metropolitan Opera di New York pada 14 Disember 1918. 

## Peranan

## Plot
:Tempat: Sebuah biara berhampiran Siena, di Itali.
:Masa: Sekitar kurun ke-17

## Sinopsis
Pembukaan opera menunjukkan adegan di dalam biara wanita di mana kedengaran suara rahib-rahib wanita menyanyikan lagu-lagu suci. Cerita ini mengisahkan seorang rahib wanita bernama Angelica yang membayar kesilapan lampau beliau dengan menjadi seorang rahib untuk mengabdikan diri kepada Tuhan. Angelica ada seorang anak lelaki yang kini tinggal bersama keluarga beliau. Angelica sudah tidak berjumpa mereka selama 7 tahun.

Pada suatu hari, makcik Angelica, dikenali sebagai "seorang puteri" datang mengziarahi Angelica. Angelica diminta menandatangani surat persetujuan untuk melepaskan segala harta pusaka yang diturunkan kepada beliau supaya diserahkan kepada adik perempuannya yang bakal berkahwin. Makcik Angelica juga memberitahu bahawa anak lelaki beliau telah meninggal kerana demam panas. Angelica mendandatangani perjanjian harta warisan tersebut sambil menangis.

Kerana terlalu berdukacita dengan nasib malang beliau, Angelica meminum racun, tetapi kemudian menyedari bahawa membunun diri adalah satu kesalahan yang besar dalam agama Kristian. Beliau merayu kepada "Virgin Mary" agar mengampunkan beliau dan kemudiannya menghembuskan nafas terakhir. "Virgin Mary" muncul dengan anak lelaki Angelica, yang lari kearahnya dan lantas memeluk ibunya.

## Aria-aria terkenal
* "Senza mamma" - Angelica

## Pautan luar
* Pengkalan data Met Opera 
* Libreto
Gianni Schicchi

***Gianni Schicchi*** ialah opera satu babak penggubah Giacomo Puccini ditulis untuk libreto Itali oleh  Giovacchino Forzano mengadaptasi sajak *[[Divina Commedia]]* karya Dante Alighieri. Opera ini merupakan yang ke-3 dan terakhir  dalam opera 3 bahagian  *[[Il trittico]]*. Opera ini pertama kalinya dipersembahkan di bangunan Metropolitan Opera Bandar Raya New York pada 14 Disember 1918. 

## Sumber libreto
Opera *Gianni Schicchi* sebenarnya tidak diambil secara menyeluruh dari karya Dante Alighieri. Ini adalah kerana peranan *Gianni Schicchi* hanya disebut sekali sahaja dari sumber asal puisi. Sumber sebenar  libreto ini ialah dari sebuah hasil kerja yang dicetak pada tahun 1866. 

## Peranan

## Plot
:Tempat: Florence
:Masa:  1299.

## Sinopsis
Buoso Donati meninggal dunia. Keluarga dan sanak saudara beliau meratapi kematian beliau namun segala-galanya terhenti apabila mendengar khabar angin bahawa beliau mewariskan semua harta pusaka beliau kepada biara tempatan. Mereka terus panik dan sibuk mencari surat wasiat tersebut. 

Rinuccio berjaya mencari wasiat tersebut tetapi tidak mahu memberikannya kepada makciknya, Zita sehingga Zita bersetuju untuk mengahwinkan beliau dengan Lauretta, anak Schicchi. Schicchi dan Lauretta tidak kaya dan dipandang rendah oleh mereka yang lain.

Setelah membaca isi surat wasiat itu, mereka kecewa kerana khabar angin yang didengari adalah betul. Walaupun Rinuccio member surat wasiat tersebut kepada keluarganya, mereka masih tidak bersetuju perkahwinan antara Rinuccio dan Lauretta.

Keluarga tersebut bercadang untuk menukar isis wasiat dan menyuruh  Schicchi  menyamar sebagai si mati dan memanggil saksi untuk penulisan wasiat. Apabila saksi wasiat tiba, Schicchi yang menyamar sebagai si mati mengumumkan segala harta simati harus diberikankan kepada beliau. Selepas si saksi meninggalkan rumah, Schicchi menghalau semua orang dari rumah yang kini menjadi milik beliau.Lauretta (anak kepada Schicchi) kini ada cukup wang untuk mengahwini Rinuccio. Si bapa, Schicchi bertanya budi bicara penonton.
 
## Aria-aria terkenal
* "Firenze è come un albero fiorito"  - Rinuccio
* "O mio babbino caro" (Oh, ayah yang ku sayang) - Lauretta

## Rujukan




## Pautan luar
*Libreto
Sekolah Kebangsaan Kajang

**Sekolah Kebangsaan Kajang** atau nama ringkasnya *SK Kajang*, merupakan sebuah Sekolah Kebangsaan yang terletak di Jalan Low Ti Kok 43000 Kajang. Terletak berhampiran dengan Hospital Kajang.

Pada 2009, Sekolah Kebangsaan Kajang memiliki 375 pelajar lelaki dan 313 pelajar perempuan, menjadikan jumlah keseluruhan murid seramai 688 orang. Ia mempunyai seramai 45 orang guru.2009

## Sejarah
Sekolah Kebangsaan Kajang telah diwujudkan mulai 1 Januari 1973. Sekolah ini wujud dari cantuman tiga buah sekolah iaitu Sekolah Rendah Umum Kajang, Sekolah Kecil Lelaki Kajang dan Sekolah Rendah Perempuan Kajang. Pada ketika itu ada tiga buah bangunan kayu satu tingkat dengan 6 buah bilik darjah, termasuk bilik guru besar. Bilangan murid ketika itu 266 orang dan 7 orang guru. Guru besar yang pertama ialah Encik Mustafah b. Rapai.
Pada tahun 1979, dua blok bangunan kayu dirobohkan dan kerajaan telah membina satu blok dua tingkat yang menempatkan 6 bilik darjah, bilik guru dan pejabat. Manakala proses pembinaan telah tergendala seketika tetapi telah dapat digunakan sepenuhnya pada tahun 1982.
Pada tahun 1981 hingga 1987 sebahagian bangunan sekolah telah digunakan untuk kegunaan Pejabat Pendidikan Daerah Hulu Langat. Pada tahun 1994, bangunan baru empat tingkat dengan 12 buah bilik darjah telah dibina. Penggunaan blok baru ini telah dapat digunakan sepenuhnya pada tahun 1995.
Bagi memperingati tarikh penubuhan sekolah, maka pada tanggal 14 November 1998, SKK telah menyambut JUBLI PERAK. Sambutan Jubli Perak telah disempurnakan perasmiannya oleh Tn. Hj. Abdul Rafie Bin Mahat selaku Pengarah Pendidikan Negeri Selangor ketika itu.
Pada tahun 2006, bangunan kayu yang digunakan oleh Pusat Kegiatan Guru Kajang dan kuarters guru bersebelahan padang sekolah telah dirobohkan bagi pembinaan bangunan makmal computer dan bangunan sekolah empat tingkat. Bangunan makmal sekolah telah siap dan beroperasi pada tahun 2008 dan bangunan sekolah empat tingkat yang baru mula digunakan pada tahun 2010. Pada tahun itu juga SKK memulakan persekolahan satu sesi.

## Pencapaian
Mempunyai seramai 24 orang yang mendapat keputusan 5A dalam Ujian Penilaian Sekolah Rendah pada tahun 2007. 

## Alamat
:Sekolah Kebangsaan Kajang
:Jalan Low Ti Kok 43000 Kajang 
:Selangor, Malaysia
:Telefon =  0387330179
:Fax       = 0387330179
:Blog = skkajang.blogspot.my

## Pautan luar
* Facebook Sekolah Kebangsaan Kajang
*  Sekolah Kebangsaan Kajang
Gyula Cseszneky

**Count Gyula István Cseszneky de Milvány et Cseszneg**, (1914, Nagymajor—?) adalah seorang penyair Hungary, penterjemah, ahli politik.

Pada 1941, semasa Perang Dunia II, dia menjadi penasihat bagi Aimone Aosta, yang ketika itu merupakan Raja Tomislav II dari Negeri Merdeka Croatia. Di Croatia, dia menjadi seorang count.

Dia berjaya menyembunyikan diri dan kembali ke Hungary di mana dia turut serta dalam usaha menyelamat orang Yahudi.

Setelah perang, dia pergi bersama Aimone Aosta ke Argentina.

## Pautan luar
* Negarawan dunia
* Kronologi diraja 
* Aristokrasi Hungary
* Georulers
* The Cseszneky de Milvany et Cseszneg family
* Balkan Royalty
Adam Brody

**Adam Jared Brody** (lahir Disember 15, 1979) ialah seorang pelakon filem dan televisyen Amerika. Dia bermula kerjanya dalam awal 2000an, bermuncul dalam *[[Gilmore Girls]]* dan siri lain, dan subsequently menjadi masyhur pada wataknya sebagai Seth Cohen dalam *[[The O.C.]]*, mendirikan persona skrinnya, dengan Joel Stein dari Time dengan menjelaskan Brody sebagai menciptakan suatu "jenis Adam Brody", suatu persona screen seorang "Yahudi yang tidak pandai bergaul, penuh sindiran, obscure-reference-laced". Brody juga telah muncul dalam beberapa watak filem, termasuk *[[Mr. & Mrs. Smith (filem 2005)|Mr. & Mrs. Smith]]*, *Thank You for Smoking* dan *In the Land of Women*.

## Filemografi

## Rujukan

## Pautan luar
*
Istana Iskandariah

**Istana Iskandariah** terletak di atas Bukit Chandan, di tepi kanan Sungai Perak , bersebelahan dengan Kampung Padang Kawad, bandar diraja Kuala Kangsar, Perak Darul Ridzuan.  Inilah istana rasmi tempat bersemayam Raja-raja pemerintah  yang ditabal sebagai Sultan Perak  sejak tahun 1933 dahulu. Nama istana ini sempena nama Sultan Iskandar Shah yang bertanggungjawab  terhadap pembinaannya dahulu. Ia juga merupakan istana protokol bagi acara rasmi Paduka Seri Sultan Perak Darul Ridzuan bagi upacara pengurniaan darjah kebesaran negeri dan yang berkaitan dengan Paduka Seri Sultan.

Tapak asalnya merupakan tapak Istana Negara yang dirobohkan pada 1933. Senibina istana ini mengambil corak  senibina Islam-India  'Saracenic' dengan campuran senibina Asia Barat. Motif pada gerbang tajam ( pointed arch) , hiasan minaret, kubah berbentuk bawang ( onion shaped domes). Ia adalah hasil ilham , pengalaman dan perjalanan arkitek dan jurutera British di Tanah Melayu. Senibina sedemikian terpancar juga pada  Masjid Ubudiah, Stesen Keretapi Kuala Lumpur  dan Bangunan Sultan Abdul Samad di Dataran Merdeka, Kuala Lumpur.

## Ciri-ciri

Istana ini luasnya 112.320 kali persegi. Bangunannya  berbentuk bujur segi empat ( bujur sangkar). Depannya menghala arah matahari naik dan pemandangan terus ke  arah Sungai Perak.  Selain kubah utama, ada lagi 4 kubah berbentuk bawang yang lebih kecil. 

Istana ini mengandungi  dua tingkat bangunan termasuk lantai bawah ( ground floor) dan satu tingkat lagi terletaknya minaret kecil yang dipanggil Roof Lounge.

Di lantai bawah terdapat Bilik Mengadap, Bilik Jamuan Negeri, Bilik Lukisan, Bilik Biliard, Bilik Pejabat Juruiring (ADC), Bilik Persalinan Perempuan (Cloak Room), Bilik Makam dan bilik-bilik kecil dengan pelbagai fungsi tersendiri.

Juga terdapat Dewan Negara dan Dewan Muzik dan ruang mainan. Selain itu terdapat Balai Nobat, Balai Rong Seri dan Singgahsana.

## Acara penting
Di sinilah Sultan-Sultan Perak ditabalkan sejak 1933 . Acara terbaru ialah Perkahwinan Diraja Raja Dr Nazrin Shah pada 17, 18 dan 19 Mei 2007.

## Rujukan
* Ulang tahun ke-40 Perkahwinan Diraja dan Jubli Emas Istana Iskandariah, 1983.
* Arkib Negara Malaysia 

## Lihat Juga
* Istana Kinta
* Istana Changkat
* Istana Raja Muda
* Istana Raja Di Hilir
* Istana Kenangan
* Istana Hulu
* Istana Negara Perak
* Istana Raja Muda Lama
* Istana Cempaka Sari
Raja Ashman Shah

**Raja Ashman ibni Sultan Azlan Muhibbuddin** (28 Disember 1958 - 30 Mac 2012) ialah bekas Raja Kecil Sulong Perak yang dilantik pada 16 Mac 2010 - 2012.

## Kehidupan peribadi
Raja Dato' Seri Ashman adalah anakanda  ketiga baginda sulung dan putera bongsu Sultan Perak daripada lima adik-beradik iaitu Raja Muda Perak Raja Nazrin Shah, Raja Dato’ Seri Azureen, Raja Dato' Seri Eleena dan Raja Dato' Seri Yong Sofia.

## Perkahwinan
Raja Ashman berkahwin dengan pelakon filem Yang Berbahagia Dato' Seri Noraini Jane pada 26 September 1991.

Mereka dikurniakan seorang putera dan dua orang puteri :
* Raja Eminah Alliyah (lahir pada 17 September 1992)
* YTM Raja Kecil Sulong, Raja Ahmad Nazim Azlan Shah, (lahir pada 10 Mac 1994)
* Raja Bainunisa Safia (lahir pada 3 April 1997)

## Pendidikan
Raja Ashman Shah mempunyai :
* Diploma dalam Undang-undang Perniagaan daripada Universiti London, England;
* Ijazah Sarjana Muda dalam Ekonomi daripada Universiti Nottingham, England;
* Ijazah Sarjana dalam Undang-undang daripada Universiti Cambridge, England; dan
* *Barrister-at-Law* daripada Lincoln’s lnn, London.

## Keagamaan
Dalam bidang keagamaan, Raja Ashman pernah menuntut ilmu kesufian dengan Sheikh Nazim Al-Haqqani - tariqat Naqshabandiah Aliyah dan di kurniakan Ijazah dalam pengkhususan (permission of initiating seekers, teaching the masses and channelling divine energy). Beliau juga dilantik sebagai perwakilan utama Gerakan tariqat tersebut di Malaysia.

## Kerjaya
Raja Ashman Shah mempunyai beberapa peranan utama dalam bidang profesional :
* Pengarah Eksekutif Syarikat Dreamland Holding dari 1990 hingga 2012.
* Pengerusi Ahli Lembaga Pengarah Yayasan Haqqani Malaysia dari 1994 hingga 2012.
* Pengerusi Syarikat Dwitasik Sdn Bhd dari 1994 hingga 2012.
* Pengarah Urusan Syarikat KKB Engineering Sdn Bhd dari 1994 hingga 2012.

## Kemangkatan
Mangkat pada 30 Mac 2012 pada jam 1:30 pagi akibat serangan asma. Datuk Seri Raja Ashman Shah ibni Sultan Azlan Muhibbuddin Shah (54 tahun) mangkat di kediamannya No. 25, Jalan Setia Kasih 5, Bukit Damansara, Kuala Lumpur. Setiausaha Sulit kepada Sultan Perak Kol Datuk Abdul Rahim Mohamad Nor menjelaskan bahawa jenazah dibawa ke Masjid Ubudiah, Bukit Chandan di Kuala Kangsar. Solat jenazah diadakan di Masjid Ubudiah dan dimakamkan di Makam Diraja Bukit Chandan.

## Terasul dan gelaran
* **28 Disember 1958 - 11 Mei 1987** : *Yang Amat Mulia* Raja Ashman Shah Ibni Sultan Azlan Muhibbuddin Shah 
* **11 Mei 1987 - 19 April 1988** : *Yang Teramat Mulia* Raja Ashman Shah Ibni Sultan Azlan Muhibbuddin Shah, Raja Kecil Bongsu Perak Darul Ridzuan
* **19 April 1988 - 10 Mac 1998** : *Yang Teramat Mulia* Raja Dato' Seri Ashman Shah Ibni Sultan Azlan Muhibbuddin Shah, Raja Kecil Bongsu Perak Darul Ridzuan
* **10 Mac 1998 - 16 Mac 2010** : *Yang Teramat Mulia* Raja Dato' Seri Ashman Shah Ibni Sultan Azlan Muhibbuddin Shah, Raja Kecil Tengah Perak Darul Ridzuan
* **16 Mac 2010 - 30 Mac 2012** : *Yang Teramat Mulia* Raja Dato' Seri Ashman Shah Ibni Sultan Azlan Muhibbuddin Shah, Raja Kecil Sulong Perak Darul Ridzuan

## Rujukan

## Pautan luar
* Kenali Almarhum Raja Ashman Shah
Raja Yong Sofia

Yang Teramat Mulia **Raja Dato' Seri Yong Sofia binti Almarhum Sultan Azlan Muhibbuddin Shah Al-Maghfur-Lah** (dilahirkan pada ) ialah anakanda kelima baginda dan puteri bongsu kepada Sultan Azlan Shah, Sultan Perak ke-34 bersama isterinya, Tuanku Bainun.

## Kehidupan Awal dan Pendididkan
Raja Yong Sofia dilahirkan di Pulau Pinang, merupakan puteri bongsu Sultan Azlan dan mempunyai lima orang adik beradik. Adik beradiknya termasuklah Raja Nazrin Shah (Sultan Perak ke-35), Raja Azureen, Raja Ashman Shah dan Raja Eleena.

Raja Yong Sofia memperolehi Ijazah Sarjana dalam bidang Pentadbiran daripada Universiti Antarabangsa, London, England.

## Kerjaya dan Minat
Raja Yong Sofia kini berkhidmat di Bank Bumiputra-Commerce Berhad. 

Beliau juga sering dilihat menyertai acara-acara larian amal.

## Penaung
Yang Teramat Mulia telah dilantik menjadi pemegang amanah untuk Yayasan Sultan Azlan Shah (YSAS) bersama beberapa lagi individu termasuklah saudara kerabat naungan, Sultan Dr. Nazrin Muizzuddin Shah yang dilantik sebagai pengerusi bersama YTM Raja Dato' Sri Azureen Sultan Azlan Shah, YTM Raja Dato' Sri Eleena Sultan Azlan Shah, Y. Bhg Tan Sri Dato' Sri Mohd Zahidi, Y. Bhg. Tan Sri Prof. Dato' Sri Visuvanathan Sinnadurai, Y. Bhg. Dato' Wan Mohamed Yaacob dan Y. Bhg Dato' Sri Ismail.activity pebangunan dalam negeri pernigaan Almarhum dan orang kaya perak Sharikat Sharikat amal dlm usaha untuk rakyat jelata khususnya negeri Perak.

## Kehidupan Peribadi
Raja Yong Sofia telah berkahwin dengan Yang Mulia Tunku Dato' Seri Kamel bin Tunku Rijaludin yang juga merupakan cicit kepada Sultan Perak, Sultan Idris Shah I. Tunku Kamil juga merupakan dua pupu kepada Sultan Azlan Shah. Raja Yong Sofia dan Tunku Kamil telah melangsungkan perkahwinan mereka di Kuala Kangsar pada 5 Disember 1987. Mereka mempunyai tiga orang anak:-

* Yang Mulia Tunku Aznal Shahabudin bin Tunku Dato' Seri Kamel Shahabudin
* Yang Mulia Tunku Amira Shahabudin binti Tunku Dato' Seri Kamel Shahabudin
* Yang Mulia Tunku Maisara Shahabudin binti Tunku Dato' Seri Kamel Shahabudin

## Darjah kebesaran, terasul dan gelaran
Raja Yong Sofia telah dikurniakan:

* 50px Darjah Kerabat Azlanii Kelas Kedua (D.K.A. II)
*  Darjah Seri Paduka Cura Si Manja Kini (S.P.C.M., 19.4.1989) - **Dato' Seri** 

Gelaran penuh YTM Raja Yong Sofia ialah:

**Yang Teramat Mulia Raja Dato' Seri Yong Sofia binti Almarhum Sultan Azlan Muhibbuddin Shah Al-Maghfur-Lah, D.K.A. (II), S.P.C.M.**

## Rujukan
Pertanian Iran

Secara kasarnya, satu per tiga daripada tanah Iran digunakan untuk pertanian dimana satu per empat daripada jumlah tanah sedang diusahakan dan tanah pertanian selebihnya tidak diusahakan berikutan tahap kesuburan tanih yang rendah dan kekurangan sumber air. Kurang daripada satu per tiga tanah yang diusahakan ini diairi manakala selebihnya adalah tanaman kering. Kawasan barat dan barat daya Iran mempunyai tanih yang paling subur.

Pada akhir kurun ke dua puluh, hasil pertanian adalah satu per lima daripada pengeluaran negara kasar (PNK) Iran. Kerana saiz ladang yang kecil dan tidak berdaya maju dari segi ekonomi, terdapat banyak migrasi ke kawasan bandar. Selain itu, baja yang dikeluarkan di Iran tidak bermutu tinggi.

Faktor-faktor menyebabkan hasil pertanian Iran tidak memberuntungkan dan menghasilkan kemiskinan di kawasan luar bandar. Pada era 1990 an, kerajaan Iran mengambil beberapa inisiatif untuk memajukan pertanian. Ini sedikit sebanyak meningkatkan hasil pertanian Iran.

## Penanaman
Kepelbagaian iklim dan suhu di Iran membolehkan negara ini menghasilkan pelbagai jenis tanaman. Ini termasuklah penanaman bijiran (gandum, barli, padi dan jagung), buah-buahan (kurma, anggur, tembikai, buah tin dan buah delima) dan tebu, kekacang, zaitun, rempah, teh, sayur-sayuran dan kapas. Terdapat lebih daripada 2000 jenis spesies tanaman di Iran dan hanya 100 digunakan untuk tujuan farmasi.

## Perhutanan
Hutan di Iran sebesar tanah tanaman pertanian di Iran iaitu lebih kurang satu per sepuluh permukaan bumi. Kawasan hutan yang paling berharga adalah di sekitar kawasan Laut Kaspia. Hutan-hutan disini merupakan sumber komersil pembalakan dengan penghasilan kayu keras dan kayu lembut. Hasil hutan di Iran ialah papan lapis, papan serabut dan kayu balak untuk industri pembinaan dan perabot.

## Perikanan
Industri perikanan di Iran merupakan antara industri terpenting dan penternakan ikan adalah untuk pasaran dalam negeri dan luar negeri. Laut Kaspia merupakan sumber perikanan terpenting bagi Iran. Antara spesies ikan yang bisa ditemukan di sini ialah ikan Strugeon, salmon, kap, ikan duri, dan kerakap. Di Teluk Parsi pula, sebanyak 200 spesies ikan menjadi habitat di situ.

## Penternakan
Biri-biri merupakan penternakan utama Iran. Ia diikuti dengan kambing, lembu, keldai, kuda, kerbau dan baghal. Penternakan ayam lebih tertumpu kepada penghasilan telur ayam dan unta turut diternak dna digunakan untuk pengangkutan. Iran juga mempunyai industri tenusu yang penting.

## Lihat Juga
*Ekonomi Iran

## Pautan Luar
*Menteri Pertanian Iran  
*Badan Penyemaian dan Penanaman Iran  
*Organisasi Pendidikan dan Penyelidikan Pertanian Iran  
*Perkhidmatan Huta Iran  
*Persatuan Sains Tanih Iran
* Pusat Pengajian Bioteknologi Teheran
*Institut Pemuliharaan Tanih Iran 
*Pusat Penyelidikan Pemasinan Iran  
*Pusat Dokumentasi dan Informasi Sains Pertanian  
*Institut Penyelidikan Pistasio Iran 
*Institut Penyelidikan Patologi Tumbuhan Iran 
*Profil Pertanian Iran
*Perikanan Iran
Hospital Bahagia

**Hospital Bahagia Ulu Kinta** merupakan sebuah hospital kerajaan yang terletak di Perak, Malaysia. Mempunyai bilangan katil 2,600. Terdapat 79 buah wad di hospital ini yang terdiri daripada 54 buah wad lelaki dan 25 buah wad perempuan.

Hospital Bahagia Ulu Kinta merupakan hospital penjagaan mental yang tertua dan terkenal di Malaysia. Hospital ini yang asalnya dikenali sebagai "Hospital Tanjung Rambutan", terletak di Tanjung Rambutan, Negeri Perak, 16 km ke arah timur laut bandar raya Ipoh.

Hospital Bahagia secara tradisi menawarkan rawatan jagaan, memberi rawatan klinikal, psikologi, moral, dan kerohanian bagi kes mereka yang mengalami masalah mental, atau turut dikenali sebagai sakit jiwa, gila, iseng dll. Sungguhpun begitu dari segi perubatan, mereka yang ditempatkan di sini tidak kesemuanya di luar kawal, dan pesakit yang tidak berapa teruk akan diberi latihan di bengkel pertukangan bagi lelaki dan bengkel kerja tangan bagi wanita. Selain itu pesakit turut diberi latihan bertani. Kesemua aktiviti ini mempunyai nilai rawatan (*terapeutik*) bagi membantu pesakit bertenang dan pulih.

Kebanyakan dari pesakit mengalami kes Schizophrenia (90 %). Kebanyakan kes adalah tidak serius atau ganas, hanya sejumlah kecil kes memerlukan kawalan yang lebih ketat. Mereka mengalami keadaan kemurungan dan menyendiri sekiranya mereka meninggalkan makan ubat. Schizophrenia membabitkan sekitar 1 % manusia.

## Sejarah
Pada tahun 1897, dengan pemilihan tapak yang dicadangkan oleh Dr. W.F.Samuels, kerajaan telah membina sebuah hospital yang diberi nama *Federal Lunatic Asylum*. Pembinaan siap pada tahun 1911 dan Dr. W.F. Samuels dilantik menjadi Penguasa Perubatan yang pertama. Pada peringkat awal perkembangan *Federal Lunatic Asylum* merupakan sebuah yayasan psikiatri yang mengandungi 3 buah wad lelaki dan sebuah wad perempuan yang dipisahkan oleh ruang dapur.

Pada tahun 1928 *Federal Lunatic Asylum* diubah nama kepada *Central Mental Hospital* dan pada awal tahun 1970-an nama telah diubah kepada **Hospital Bahagia Ulu Kinta** untuk menampilkan imej yang lebih positif ke atas perkembangan rawatan psikiatri. Kini, Hospital Bahagia Ulu Kinta merupakan yayasan psikiatri terbesar dari empat buah yayasan yang wujud di Malaysia.

Keluasan asal Hospital Bahagia Ulu Kinta ialah 544 ekar di mana lebih kurang 300 ekar digunakan untuk mendirikan pelbagai bangunan dan bakinya digunakan untuk aktiviti–aktiviti pemulihan pesakit seperti pertanian,  penternakan dan perikanan. Namun begitu, pada tahun 2007 sebanyak 41 ekar telah diserahkan untuk pembinaan Kolej Sains Kesihatan Bersekutu Ulu Kinta.

## Alamat
Hospital Bahagia Ulu Kinta
31250 Tanjung Rambutan
Perak Darul Ridzuan
Tel: 05-533 2333
Tel: 05-533 1350

## Pautan luar
*  Portal rasmi Hospital Bahagia Ulu Kinta
*  Laman Kementerian Kesihatan.
*  Malaysian Psychiatric Association.
Lee Jordan

**Lee Jordan** merupakan sahabat Fred dan George Weasley dan pengulas untuk setiap perlawanan Quidditch ketika beliau masih belajar di Hogwarts. Ulasannya selalu berpihak pada Gryffindor, dan kadang-kala melencong daripada perlawanan (misalnya mengulas kecantikan Angelina Johnson, memberi pendapat tentang Firebolt, dan mengat pasukan Slytherin yang bermain kotor). Dalam perlawanan, beliau selalu diiringi McGonagall yang seringkali menegurnya apabila Lee mengarut dan tidak mengulas perlawanan tersebut. McGonagall turut mengugut untuk menggantikan tempatnya jika dia terus mengarut. Walau bagaimanapun, Lee tetap menjadi pengulas sehingga dia tamat belajar di Hogwarts.

Dalam Harry Potter and the Order of the Phoenix, Lee melepaskan 2 ekor Niffler melalui tingkat Dolores Umbridge. Dan dia kelihatan murung setelah Fred dan George meninggalkan sekolah dan jelas kehilangan rasa jenakanya.

Setelah Lee lulus, dalam buku keenam, jawatan pengulas diambil alih oleh Zacharias Smith dan Luna Lovegood.

Watak Lee dalam filem dimainkan oleh Luke Youngblood. Walau bagaimanapun, ulasan mengarut Lee yang lucu tidak pernah muncul dalam filem.

## Lihat juga
* Senarai Watak siri Harry Potter
Perlombongan Iran

Perlombongan di Iran merupakan antara kegiatan ekonomi terpenting di Iran. Ini kerana Iran adalah pengeluar petroleum utama dunia. Disebalik simpanan minyaknya yang banyak, perlombongan di Iran diklasifikasikan sebagai kurang membangun. Hasil mineral dianggarkan 0.6 peratus daripada pengeluaran negara kasar (PNK) Iran. Jika dicampur dengan industri-industri terkait, ia hanya empat peratus daripada PNK. Antara faktor-faktor utama yang menyebabkan Iran tidak maju dalam perlombongan ialah kekurangan infrastruktur yang moden, kesukaran dalam cari gali, dan juga kawalan kerajaan.

Walaupun petroleum dan gas asli merupakan sumber utama ekonomi Iran, hanya 25 peratus tenaga buruh bekerja di sektor ini. Selebihnya bekerja di lombong arang batu, bijih besi, tembaga, plumbum, zink, kromium, garam, molibdenum, silika, uranium dan emas. Lombong tembaga di Sar Cheshmeh di Wilayah Kerman mempunyai simpanan tembaga kedua terbesar di dunia. Bijih besi banyak ditemukan di Iran Tengah, berhampiran Bafiq, Yazd dan Kerman.

## Pautan Luar
*Sektor Perlombongan di Iran 
*Perlombongan di Iran - Perdagangan Australia
Tun Perpatih Putih

**Tun Perpatih Putih bin Tun Perpatih Sedang** () ialah adik Tun Perak serta bendahara Melaka kepada Sultan Mahmud Shah (1488 - 1511).

Apabila Sultan Mansur Shah (1456 - 1477) hendak menjalin hubungan diplomatik dengan China, baginda menghantar Tun Perpatih Putih sebagai utusannya, dengan sepucuk surat untuk Maharaja Jingtai. Tun Perpatih berjaya menarik hati Maharaja China dengan kemasyhuran dan ketersergaman Kesultanan Melaka sehingga Maharaja tersebut menghadiahi puterinya, Hang Li Po, untuk dijadikan isteri Sultan.  Selepas Bendahara Paduka Tun Perak meninggal dunia pada tahun 1498, Sultan Mahmud Shah melantik Tun Perpatih Putih sebagai bendahara Melaka yang baru dan kemudiannya dikenali sebagai Bendahara Putih.  Apabila Bendahara Tun Perpatih Putih meninggal dunia, Sultan Mahmud melantik Tun Mutahir Temenggung Seri Maharaja, anak Tun Ali, sebagai bendahara Melaka. 

## nota Jawatan

## Rujukan
Kampuchea Demokratik

**Demokratik Kampuchea** adalah kerajaan komunis yang menguasai Kemboja di tahun 1976 - 1979 . Negeri ini diketuai Pol Pot dari Parti Komunis Kemboja yang berpaham Maoisme  . 

Pada zaman kerajaannya bandar-bandar telah dikosongkan, agama yang dianjurkan telah dimansuhkan, dan harta swasta, wang dan pasaran telah dihapuskan. Satu kempen pembunuhan beramai-ramai pernah berlaku sebelum ini telah berlaku yang membawa kepada penghapusan kira-kira 25% daripada penduduk di negara ini, dengan banyak pembunuhan yang didorong oleh ideologi Khmer Merah  yang menggesa "membalas dendam yang tidak seimbang" terhadap penindas kaya dan berkuasa.  Mangsa termasuk musuh-musuh kelas seperti kapitalis kaya, profesional, intelektual, polis dan pekerja kerajaan (termasuk sebahagian besar daripada kepimpinan Lon Nol itu), bersama-sama dengan etnik minoriti seperti China, Vietnam, Laos, dan Cham.

Selepas pencerobohan Vietnam dalam perang Kemboja-Vietnam , pembunuhan beramai-ramai pada asasnya berhenti. Kerajaan pun berpindah ke tangan Republik Rakyat Kemboja yang menyokong Kesatuan Soviet dan Vietnam. Namun, Demokratik Kampuchea masih diiktiraf sebagai kerajaan yang sah di negeri Kemboja oleh negara barat.

## Rujukan
Republik Demokratik Rakyat Yaman

**Republik Demokratik Rakyat Yaman** atau **Yaman Selatan** adalah sebuah negara yang didirikan pada tahun 1967 di tempat yang kini adalah wilayah selatan negara Yaman. Yaman Selatan adalah satu-satunya negara berfahaman komunis di Timur Tengah. Yaman Selatan bersatu dengan Yaman Utara pada 22 Mei 1990 untuk membentuk Republik Yaman kini.

## Perdana Menteri
Perdana Menteri Yaman Selatan:
* Qathan Muhammed al Shaabi (1967–1969)
* Ali Rubayi (1969–1978)
* Abdel Fattah Ismail (1978–1980)
* Muhammad al-Hasani (1980–1986)
* al-Attas (1986–1990).
Minutes to Midnight

***Minutes To Midnight*** (Seminit ke Tengah Malam) adalah album studio ketiga bagi kumpulan nu metal popular Amerika Syarikat, Linkin Park selepas album Meteora. Mula diedarkan pada 15 Mei 2007, album tersebut membawa kelainan berbanding album sebelumnya disebabkan pengurangan ketara unsur muzik nu metal di dalamnya.

## Asal usul nama album
Tajuk album kali ini merujuk kepada *Doomsday Clock* (Jam Hari Kiamat), iaitu muka jam rekaan ahli lembaga pengarah bagi majalah Bulletin of the Atomic Scientists di Universiti Chicago, Amerika Syarikat sejak tahun 1947. Jam tersebut adalah simbolik kepada hampirnya dunia kepada kemusnahan kesan daripada perlumbaan senjata nuklear oleh kuasa-kuasa besar. Istilah *"minutes to midnight"* (minit sebelum tengah malam) merujuk kepada betapa hampirnya dunia kepada kemusnahan akibat perang nuklear. Minit khayalan tersebut boleh jadi diawalkan atau dilewatkan bergantung kepada aktiviti teknologi senjata nuklear. Pada tahun 1947, jam tersebut disetkan pada pukul 11.53 pm dan pada tahun 2007 jam tersebut telah disetkan pada pukul 11.55 pm.

Sesuai dengan pemilihan Minutes to Midnight sebagai judul album ini, terdapat banyak lagu-lagu ciptaan Linkin Park yang mengutuk sekeras-kerasnya kekejaman dan ketamakan kuasa-kuasa besar dunia yang cenderung kepada peperangan, termasuklah pemimpin negara mereka sendiri.

## Gaya muzik
Kebanyakan lagu di dalam album Minutes to Midnight tidak lagi mengetengahkan muzik nu metal yang sebelum ini pernah membawa kepada kejayaan Linkin Park. Sebaliknya, menurut vokalis utama Linkin Park iaitu Chester Bennington, album tersebut kali ini menggabungkan muzik rock klasik, punk, serta sedikit rentak hip-hop. Perubahan ketara juga berlaku pada peranan Mike Shinoda sebagai penyanyi rap, iaitu hanya 2 sahaja lagu yang mengandungi nyanyian rap oleh Shinoda, iaitu lagu Bleed It Out dan Hands Held High. Peminat juga berpeluang untuk mendengar nyanyian vokal Mike Shinoda buat kali pertama melalui lagu In Between.

Album ini turut memuatkan lagu terpanjang pernah dicipta oleh Linkin Park iaitu *The Little Things Give You Away*, dengan durasi 6:23. Sebelum ini, lagu terpanjang yang pernah dicipta oleh Linkin Park (tidak termasuk versi remix di dalam album Reanimation) ialah *My December* iaitu selama 4:12.

Sejak Linkin Park mula memasuki studio rakaman bagi proses rakaman album ini, mereka telah menulis lebih 100 buah lagu, tetapi akhirnya hanya 12 lagu terbaik sahaja yang dipilih di dalam album ini. Satu lagi perubahan ketara pada album ini ialah album Minutes to Midnight turut boleh didapati dalam versi eksplisit bagi edaran Amerika Syarikat. Versi kedua iaitu versi bertapis dijual di kebanyakan negara lain termasuklah Malaysia.

## Senarai lagu Minutes to Midnight
# Wake - 1:40
# Given Up - 3:09
# Leave Out All The Rest - 3:29
# Bleed It Out - 2:44
# Shadow Of The Day - 4:49
# What I've Done – 3:28 
# Hands Held High - 3:53
# No More Sorrow - 3:41
# Valentine's Day - 3:16
# In Between - 3:16
# In Pieces - 3:38
# The Little Things Give You Away - 6:23

## Rujukan
Sunway Pyramid

**Sunway Pyramid** ialah sebuah pusat beli-belah yang terletak di Bandar Sunway, Petaling Jaya, Selangor, Malaysia. Pusat beli-belah ini dibuka pada bulan Julai 1996.

Salah satu daripada ciri-ciri rekabentuk yang paling mudah dicam ialah bentuk piramid berilhamkan Mesir purba dengan patung singa besar yang "menjaga" di pintu masuk. Keseluruhan bangunan dihiasi gaya monumen, dilengkapi dengan hieroglif palsu yang menghiasi muka bangunan, disertakan patung dan ukiran berupa firaun dan rakyat Mesir purba.

Sunway Pyramid juga merupakan antara sebilangan kecil pusat beli-belah di Malaysia yang dilengkapi padang luncur ais.

Sebuah bangunan fasa kedua dibina berdekatan bangunan asal pada pertengahan tahun 2007, untuk menempatkan peruncit baru seperti AEON, Giant, Harvey Norman,Parkson,Cold Storage dan sebagainya. Di tingkat P-2 ada seksyen baru bernama Marrakesh. Tempat letak kereta diperluas kepada lapan tingkat.

## Hubungan dengan bas rapidKL

Sunway Pyramid boleh dicapai melalui rapidKL berikut. Perhentian basnya terletak di pintu masuk fasa kedua Sunway Pyramid.

***U62**: **Sunway Pyramid** - Jalan Batu Tiga Lama, Klang - **Sunway Pyramid**
***U63**: Pasaramakota - USJ 8 Subang Jaya melalui Persiaran Kewajipan - Pasaramakota
***U67**: Pasaramakota - USJ 8 Subang Jaya melalui Subang Parade - Pasaramakota
***641**: **[[KL Sentral]]** - Subang Parade melalui Jalan Klang Lama - **[[KL Sentral]]**
***U623**: **[[Stesen LRT Kelana Jaya|LRT Kelana Jaya]]** - **Sunway Pyramid** - Subang Parade - **[[Stesen LRT Kelana Jaya|LRT Kelana Jaya]]**

## Rujukan


## Pautan luar

* Laman web rasmi
* Sunway Pyramid's Google Earth kmz file
Lima, Peru

**Lima**, ialah ibu negari Provinsi Lima, ialah ibu negara dan bandaraya terbesar di Peru. Bandaraya ini ialah pusat kebudayaan dan ekonomi bagi negara ini. Lima terletak di Lembah-lembah Sungai Chillón, Rímac dan Lurín. Ia terletak di pesisir pantai yang menghadap Teluk Lima di Lautan Pasifik iaitu tempat di mana pelabuhan bandaraya ini dibina dan diberi nama Callao. 

Lima diasaskan oleh orang Sepanyol yang bernama Francisco Pizarro pada 18 Januari 1535, sebagai **Bandar Raja-Raja**. Ia menjadi bandar terpenting dalam Pentadbiran Sepanyol Peru, sebuah kawasan pentadbiran yang meliputi kebanyakan tanah jajahan Sepanyol di Amerika Selatan sewaktu penjajahan Sepanyol ke atas benua Amerika (pertengahan tahun 1500-an sehingga awal 1800-an). Buat lebih daripada tiga abad, Lima ialah metropolis terbesar di Amerika Selatan. Sekarang hampir satu pertiga daripada populasi negara Peru tinggal di bandaraya ini.

## Demografi

Demografi bangsa-bangsa dan kaum bagi Bandaraya Lima adalah:

* **57%** Mestizo (campuran keturunan Europah, Indian Amerika dan Afrika)
** **75%** Campuran Sepanyol/Indian Amerika
** **20-25%** Campuran Sepanyol/Afrika (mulatto) dan Afrika/Indian Amerika (zambo)
* **20%** Kulit putih
****66%** Sepanyol
****33%** Itali, Jerman, atau keturunan Eropah lain
* **15%** Indian Amerika
** **75%** Quechua
** **25%** Aymara atau lain-lain
* **5%** Asia (Cina, Jepun, atau keturunan Asia lain)
* **3%** Kulit hitam

## Bandaraya-bandaraya berkembar
* Austin, Amerika Syarikat, sejak 1981
* Cleveland, Amerika Syarikat
* Miami, Florida, Amerika Syarikat
* Bordeaux, Perancis, sejak 1957
* Beijing, China, sejak 21 November 1983
* Madrid, Sepanyol
* São Paulo, Brazil
* Buenos Aires, Argentina
* Guadalajara, Mexico
* Montreal, Kanada
* Bogotá, Colombia

## Rujukan

## Pautan luar

* Majlis Perbandaran Lima (dalam Bahasa Sepanyol)
* Maklumat perlancongan Lima (dalam Bahasa Perancis)
*Sazonperu.com Panduan ke restoran di Lima, Peru
* Lima di geographia.com
* Maklumat pelancong Lima
* Hotel-hotel di Lima
* Bursa Saham Lima
* Klimat Lima
* Peta-peta Lima (dalam Bahasa Sepanyol)
* 
----
Sekolah Agama at-Toyyibah, Kampung Padang Halban

**Sekolah Agama at-Toyyibah** merupakan sebuah Sekolah Agama Rakyat di Changlun, Kedah, Malaysia.

## Sejarah
Sekolah ini telah dibangunkan secara gotong-royong oleh penduduk kampung. Kos pembangunan sekolah ini telah disokong oleh derma dan sumbangan orang ramai.

Pembinaan bangunan sekolah 3 tingkat selama 7 tahun ini, telah memulakan sesi pengajian pertama pada tahun 2000.

Pada Tahun 2007, seramai 100 orang pelajar bersekolah di sini yang terdiri daripada pelajar rendah (Tahun 1 - Tahun 5) dan pelajar menengah (Tingkatan 1 - 2).

Sekolah ini menyediakan dua sistem pengajian utama iaitu pengajian Islam dan pengajian akademik kurikulum kebangsaan. Semua pelajar di sini diberi penekanan untuk mengamalkan cara hidup Islam yang syumul.
Muzik era pembaharuan

***Muzik era pembaharuan*** , juga dipanggil sebagai **Muzik Renaisans** (dalam bahasa Inggeris, *Renaissance music*)  merujuk kepada muzik tradisi Eropah yang ditulis pada Zaman Pembaharuan dari sekitar tahun 1400 hingga 1600. Untuk menentukan dengan tepat tarikh permulaan era muzik pada Zaman Pembaharuan adalah kerja yang amat sukar kerana pertukaran muzik yang mendadak dan diluar jangkaan pada kurun ke-15. Tambahan juga, proses penentuan ini memerlukan muzik itu berciri-cirikan "Renaisans" dan pakar –pakar muzik meletakkan tarikh yang sesuai bermula seawal tahun 1300 hingga selewet-lewatnya pada tahun 1470an.

Sumbangan terbaru dalam kajian pakar – pakar muzik walau bagaimanapun, mencadangkan bahawa konsep tersebut perlu dielakkan ataupun digunakan dengan penyelidikan yang lebih rapi kerana kesukaran yang amat tinggi untuk menakrifkan maksud dan tarikh yang tepat untuk istilah ini.

### Penggubah di era pembaharuan

## Lihat juga

* Muzik barat 
* Senarai penggubah muzik era pertengahan (Medieval)
* Senarai penggubah muzik era pembaharuan (Renaissance)
* Senarai penggubah muzik era barok (Baroque)
* Senarai penggubah muzik era klasikal (Classical)
* Senarai penggubah muzik era romantis (Romantic)
* Senarai penggubah muzik klasikal abad ke-20
* Senarai penggubah muzik klasikal abad ke-21

## Pautan Wikipedia Bahasa Inggeris
*  Muzik Renaisans Perancis 
*  Tarikh-tarikh era muzik klasikal

## Pautan luar
* Panduan untuk Zaman Pertengahan dan Zaman Pembaharuan gambar-gambar, maklumat dan contoh bunyi untuk alat muzik awal
*  Laman HOASM
* Ensembel muzik Renaisans
* Kumpulan-kumpulah muzik Renaisans Eropah
* Laman  ''Stella Fortuna: Medieval Minstrels (1370)'' , untuk muat turun gambar – gambar dan audio muzik
* Yayasan Orpheon, Vienna, Austria

## Buku rujukan
* Atlas, Allan W. *Renaissance Music*. New York: W.W. Norton, 1998.
* Bent, Margaret. *The Grammar of Early Music: Preconditions for Analysis*. In *Tonal Structures of Early Music*, ed. Cristle Collins Judd.
* Brown, Howard M. *Music in the Renaissance*. Englewood Cliffs, NJ: Prentice Hall, 1976.
* Fenlon, Iain. *The Renaissance*. Englewood Cliffs, NJ: Prentice Hall, 1989.
* Gleason, Harold and Becker, Warren. *Music in the Middle Ages and Renaissance* (Music Literature Outlines Series I).  Bloomington, IN:  Frangipani Press, 1986.  ISBN 0-89917-034-X
* Judd, Cristle Collins, ed. *Tonal Structures of Early Music*. New York: Garland Publishing, 1998. ISBN 0-8153-2388-3. 
* Gustave Reese. *Music in the Renaissance*.  New York: W.W. Norton, 1954.  ISBN 0-393-09530-4
* Strunk, Oliver. *Source Readings in Music History*.  New York: W.W. Norton, 1950.
Reanimation

***Reanimation*** adalah judul album remix oleh kumpulan muzik nu metal, Linkin Park, yang dilancarkan selepas album Hybrid Theory iaitu pada 30 Julai 2002. Album tersebut dilancarkan sebaik sahaja sebelum Linkin Park memasuki studio rakaman bagi proses pembikinan album Meteora. Kesemua lagu di dalam album tersebut adalam versi remix kepada lagu-lagu di dalam album Hybrid Theory sendiri.

Nama Reanimation dalam judul album ini sebenarnya adalah gabungan daripada perkataan *remix* dan *animation*. Jika imej pada kulit album Hybrid Theory menggunakan imej "askar pepatung", imej pada kulit album Reanimation pula menggunakan imej robot mecha bersayap. Tajuk-tajuk lagu remix mereka juga semuanya diubah hasil pengaruh simbol dan bahasa yang digunakan di internet.

Salah satu tujuan pembikinan album Reanimation adalah untuk membantu menaikkan rakan-rakan artis hip-hop bawah tanah yang banyak membantu karier muzik Linkin Park tetapi tidak mampu meraih populariti seperti mereka iaitu dengan memberi peluang kepada mereka untuk melakukan "remix" bagi lagu-lagu mereka. Sungguhpun demikian, tidak semua artis yang membantu pembikinan album Reanimation adalah artis bawah tanah sahaja, malah beberapa kumpulan aliran perdana seperti Korn dan Staind yang turut membantu dalam pembikinan album ini.

## Senarai lagu
# Opening - 1:07
# Pts. Of. Athrty - 3:45
# Enth E Nd - 3:59
# [Chali] - 0:23
# Frgt/10 - 3:32
# P5hng Me A*wy - 4:37
# Plc. 4 Mie Hæd - 4:20
# X-ecutioner Style - 1:49
# H! Vltg3 - 3:30
# [Riff Raff] - 0:21
# Wth>You - 4:12
# Ntr\mission - 0:29
# Ppr:kut - 3:26
# Rnw@y - 3:13
# My<Dsmbr - 4:17
# [Stef] - 0:10
# By_Myslf - 3:42
# Kyur4 Th Ich - 2:32
# 1Stp Klosr - 5:46
# Krwlng - 5:42